Tehnopol

Tehnopoli asutasid 2003. aastal Eesti Vabariik, Tallinna linn ja Tallinna Tehnikaülikool.

Tehnopol pakub ettevõtetele sobivaid äripindu, äriarendusteenuseid, tihedaid koostöövõimalusi ülikoolidega ja rahvusvaheliste võrgustikega.

Tehnopol toetab uute perspektiivsete tehnoloogiate kasutuselevõttu ja kiirendab tehnoloogiapõhiste ettevõtete arengut, olles ettevõtluse ja teaduse ühendaja ning Eesti tehnoloogiapõhise ettevõtluse keskus.

Tegevus
Tehnopoli pargis tegutseb 180 ettevõtet (sealhulgas Skype, Cybernetica, Fujitsu Services). Pargi pidevaks arendamiseks on 9,5 hektari suurune territoorium ja seni ligi 36 000 m² renditavat pinda. Pargis asuvatele ettevõtetele osutatakse äri- ja olmeteenuseid. Seal asub ka Eesti suurim äriinkubaator Startup Inkubaator, kus tegutseb 26 alustavat ettevõtet. Tehnopoli läheduses on kaks ülikooli 12 000 üliõpilase ja 1100 teadlasega; 3 teadusarenduskeskust. 

 Viited 

Välislingid
Tehnopoli koduleht
Äripäev: Tehnopol valmistub jõuliseks laienemiseks
Tehnopoli juhatuse liikme intervjuu

Kategooria:Eesti sihtasutused
Kategooria:Tallinn
Kategooria:Teaduspargid
Kategooria:Eesti teadusasutused